| **Petrozavodsk Петрозаводск** |
| --- |
| Horisonten til PetrozavodskHorisonten til Petrozavodsk |
|  |
| Flagget til Petrozavodsk | Byvåpenet til Petrozavodsk |
| **Flagget til Petrozavodsk** | **Byvåpenet til Petrozavodsk** | 
 |
| Plassering |
| 

Petrozavodsk is located in Russland

 |
| 

Petrozavodsk is located in Karelia

 |
| Styresmakter |
| Land |  Russland |
| Føderasjonssubjekt | Karelia |
| Grunnlagd Bystatus | 17031777 |
| Borgarmeister | Irina Mirosjnik |
| Geografi |
| Flatevidd - By |  113 km² |
| Innbyggjarar  - Totalt (2007)   - folketettleik | 266 300   2 356,6 /km² |
| Koordinatar | 61°47′0″N 34°21′0″E﻿Koordinatar: 61°47′0″N 34°21′0″E﻿ |
| Høgd over havet | 60 moh |
| Tidssone- Ved sommartid | MSK (UTC+3)MSD (UTC+4) |
| Diverse annan informasjon |
| Postnummer | 185000–185036 |
| Retningsnummer (tlf) | (+7)8142 |
| **Nettstad:** www.petrozavodsk-mo.ru |

**Petrozavodsk** (russisk Петрозаво́дск), eller **Petroskoi** (karelsk og finsk), er hovudstaden i den autonome russiske republikken Karelia. Det finske namnet på byen var *Äänislinna* (frå *Ääninen*, finsk namn på Onegasjøen). Byen vart gjeven dette namnet medan Finland okkuperte dei austlege delane av Karelen under finske framhaldskrigen (1941–1944).

Petrozavodsk ligg i Petrozavodskbukta ved den vestre breidda av innsjøen Onega, kring 500 km nord for St. Petersburg og 925 km nordvest for Moskva. Byen strekkjer seg 10 km langs breidda, og kring 2 km inn i landet. Det er to flyplassar i Petrozavodsk, hamna handterer gods- og passasjertrafikk og jarnbanen til Murmansk går gjennom byen. Frå hamna går det båt til øya Kizji, som er på UNESCO si liste over verdsarv.

Byen vart grunnlagd av tsar Peter den store i 1703. På denne tida vart det bygd opp jernstøyperi og kanonfabrikk ved breidda av Onega. Kring fabrikken utvikla det seg ein landsby, Petrovskaja Sloboda. Fabrikken vart kjend for sine kanonar og si kunststøyping. Landsbyen fekk bystatus og namnet «Petrozavodsk» i 1777, då Katarina den store regjerte i Russland.

Petrozavodsk er republikken Karelia sitt administrative senter og viktigaste industriby. Byen har 282 900 innbyggjarar og er republikken sitt vitskaplege og kulturelle senter. Det er to universitet og fleire høgskular i byen. Statsuniversitetet i Petrozavodsk har òg eit skandinavisk institutt som vart grunnlagd i 1997. Kulturtilbudet er stort, med fleire teater, konserthus og kunstmuseum. Det er òg fleire kyrkjer i Petrozavodsk; Katarinakyrkja, Krosskyrkja, Den lutherske kyrkja og Alexander Nevskij-kapellet. Det er reist eit monument over Peter den store ved stranda.

Folk frå Petrozavodsk
---------------------

* Anastasija Maksimova, rytmisk gymnast
* Juri Dmitrijev, historikar
* Timur Dibirov, handballspelar

Bilete frå byen
---------------

* Jarnbanestasjonen i Petrozavodsk.Jarnbanestasjonen i Petrozavodsk.
* Universitetet i Petrozavodsk.Universitetet i Petrozavodsk.
* Monument og parkanlegg.Monument og parkanlegg.
* Frå bygatene 1.Frå bygatene 1.
* Frå bygatene 2.Frå bygatene 2.

Bakgrunnsstoff
--------------

 Commons har multimedium som gjeld: **Petrozavodsk**

* Nettstad for Petrozavodsk 1 (russisk)
* Nettstad for Petrozavodsk 2 (russisk)
* Nettstad for Petrozavodsk sitt 300års jubileum Arkivert 2005-10-19 ved Wayback Machine. (engelsk)

| * v
* d
* e
Byar i Republikken Karelia |
| --- |
| Hovudstad: Petrozavodsk |
| Våpenskjoldet til Republikken Karelia | Belomorsk · Kem · Kondopoga · Kostomuksja · Lakhdenpokhja · Medvezjegorsk · Olonets · Pitkjaranta · Pudozj · Segezja · Sortavala · Suojarvi | Flagget til Republikken Karelia |


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* NKC
* GeoNames

 |